জাতির জনক বঙ্গবন্ধু শেখ মুজিবুর রহমান-এর ৯৯তম জন্মদিন ও জাতীয় শিশু দিবস উপলক্ষে গতকাল হামদর্দ ল্যাবরেটরিজ (ওয়াক্ফ) বাংলাদেশ-এর উদ্যোগে দেশব্যাপী হামদর্দের সকল চিকিৎসা ও বিক্রয়কেন্দ্রে গরিব, দুস্থ ও অসহায় রোগীদের মাঝে বিনামূল্যে চিকিৎসা ও ওষুধ বিতরণ করা হয়। হামদর্দ প্রধান কার্যালয়ে বিনামূল্যে চিকিৎসা ও ওষুধ বিতরণ কার্যক্রমের উদ্বোধন করেন হামদর্দ ল্যাবরেটরিজ (ওয়াক্ফ) বাংলাদেশ-এর মোতাওয়াল্লী ও উপ-ব্যবস্থাপনা পরিচালক মোহাম্মদ জামাল উদ্দিন ভূঁইয়া রাসেল। এ সময় জাতির জনক বঙ্গবন্ধু শেখ মুজিবুর রহমান এবং মহান মুক্তিযুদ্ধে শহীদদের আত্মার মাগফেরাত কামনায় বিশেষ দোয়া পরিচালনা করা হয়।